## **Περικείμενο – Συγκείμενο – Νεοελληνική Γλώσσα**

### **Τι είναι το περικείμενο;**

Ο όρος **περικείμενο** αποδίδει τον όρο **context** της αγγλικής γλώσσας, ο οποίος αφορά το **εξωγλωσσικό περιβάλλον ή τις «πραγματικές συνθήκες»** διαμόρφωσης ενός κειμένου. Ό,τι περιβάλλει το κείμενο, δίνει τις ιδιαίτερες διαστάσεις του και καθορίζει την κατανόησή του είναι το περικείμενο. Οι περιβαλλοντικοί όροι δημιουργίας και κατανοήσεως του κειμένου συνδέονται τόσο **με το δημιουργό** όσο και **με το δέκτη** και φυσικά **με τον κώδικα επικοινωνίας****.**

### **Είναι απαραίτητο το περικείμενο για την κατανόηση και την ερμηνεία ενός λογοτεχνικού έργου;**

Το περικείμενο λειτουργεί σαν **«πυξίδα»** που μας βοηθά να βρούμε **προσανατολισμό** μέσα στο λογοτεχνικό έργο, είτε πρόκειται για ποίημα είτε για πεζό κείμενο. Συνεπώς, αξιοποιούμε **τον τίτλο** και **το εισαγωγικό σημείωμα** του κειμένου με τα βιογραφικά στοιχεία, την κοσμοθεωρία και τις κοινωνικοπολιτικές αντιλήψεις του συγγραφέα, το χρόνο έκδοσης και όποια άλλη πληροφορία μάς δίνεται προκειμένου να κατανοήσουμε και να ερμηνεύσουμε καλύτερα το ίδιο το κείμενο.

### **Τι είναι το συγκείμενο και τα συμφραζόμενα;**

Ο όρος **συγκείμενο** αποδίδει τον αγγλικό όρο **context** και είναι **το ευρύτερο** (περί το κείμενο) **γλωσσικό περιβάλλον,** από το οποίο αντλούμε – συχνά –  ιστορικές, κοινωνικές και πολιτισμικές πληροφορίες για την εποχή του συγγραφέα. Επιπλέον, υπάρχει και **το συγκείμενο του αναγνώστη,** δηλαδή το δικό του ιστορικό και κοινωνικοπολιτισμικό πλαίσιο, που συμβάλλει στη διεύρυνση του **ερμηνευτικού διαλόγου**γύρω από το κείμενο. [Στην περίπτωση του αναγνώστη οι όροι περικείμενο και συγκείμενο ταυτίζονται](https://filologika.gr/iep-endeiktikes-erotiseis-gia-nea-elliniki-glossa-kai-logotechnia-panelladikes-exetaseis/).

**Τα συμφραζόμενα** είναι **το στενότερο** (γύρω από την πρόταση) **γλωσσικό** περιβάλλον.

### https://filologika.gr/wp-content/uploads/2019/12/περικείμενο-1.png